"Kultant Inħossni Nfalli Għax Miegħi Biss Taġixxi Hekk… Imma Qatt M'Jien Se Niġġudikak" – Sefora, Omm Ta' Tifel Bl-Awtiżmu
"Jiġu ġranet fejn inħossni li miniex biżejjed għalik, maħbub tiegħi. Jiġu ġranet fejn il-ħajja tant issir diffiċli li kull ma nkun irrid hu li npoġġi fil-karozza u nibki. Ningiref u naqla' d-daqqiet kuljum, iżda lili mhux dak li jweġġagħni. Li jweġġagħni hu l-fatt li ma nistax nibdel il-mod kif tħossok inti. Inħobbok b'qalbi kollha int kif int, u l-unika ħaġa li nixtieq hi li kieku l-ħajja ma kienitx daqshekk inġusta miegħek." F'dan il-messaġġ imqanqal, Sefora Tabone mill-blog 'I am Diego', qalet li hi taf li binha, li huwa tifel bl-awtiżmu, jigrifha u jsawwatha mhux għax ma jħobbiex, iżda bil-kontra. Jaġixxi hekk magħha biss għax hi l-persuna li tagħmlu jħossu l-aktar sikur. Din l-omm stqarret li hi qatt ma tista' tħobb lil binha inqas jew tiġġudikah, jagħmel x'jagħmel. Minflok, titlob li la Diego jikber ftit aktar ikun jista' jikkomunika aħjar, mhux biss il-bżonnijiet bażiċi tiegħu bħal-ikel u xorb, iżda anki l-ħsibijiet, il-biżgħat u preokkupazzjonijiet li jkollu. "Inħobbok ħafna, ibni. Twaddab xi twaddab il-ħajja lejk jien se nkun hemm biex nipproteġik, sakemm jippermettili Alla", qalet Sefora fl-għeluq tal-messaġġ tagħha. Maria għandha 5 snin esperjenza fil-qasam tat-televiżjoni, il-ġurnaliżmu u l-komunikazzjoni. Il-ftit ħin liberu li għandha tqattgħu ssajjar jew tippjana s-safra li jmiss. Speċjalizzata fir-riċerka soċjoloġika u ppassjonata dwar diversi temi ta' ġustizżja soċjali. Bil-Filmat: Serataron Ilbieraħ Jwaqqfu T-Trażmissjoni Minħabba Inċident "Kien Ilek Żmien Ma Toħroġ Iżda Dan Il-Misħut Virus Kellu Jilħqek Xorta" – Ryan Borg "Żewġ Pulizija Nisa Waqqfu Lit-Tfal Aħna U Sejrin Lura Lejn Il-Karozza" - Omm Lydon L-Għannej Ċkejken U Missieru Jirbħu L-Golden Buzzer Waqt Malta's Got Talent!